**INFORMACIJA ORLAIVIŲ NAUDOTOJAMS, SIEKIANTIEMS PASINAUDOTI 2020 M. KOVO 25 D. TRANSPORTO KOMPETENCIJŲ AGENTŪROS DIREKTORIAUS ĮSAKYMO NR. 2-68 1.1.3. PUNKTO NUOSTATOMIS**

2020-04-07

Vilnius

2020 m. kovo 25 d. Transporto kompetencijų agentūros (toliau – TKA) direktoriaus įsakymu Nr. 2-68**[[1]](#footnote-1)** (toliau – įsakymas) TKA nustatė išimtis, numatančias galimybę papildomam 4 mėnesių terminui, bet ne ilgiau nei iki 2020 m. liepos 31 d. pratęsti licencijų, pažymėjimų, leidimų, įrašų, mokymų ir tikrinimų galiojimo terminą.

Apie šį sprendimą TKA informavo Europos Sąjungos saugos agentūrą (toliau -EASA) pateikdama atitinkamas notifikacijos formas, kuriose nurodyti detalūs išimčių aprašymai.

Atkreipiame Jūsų dėmesį į tai, kad įsakyme ir EASA notifikavimo formose nurodytos išimtys **nėra taikomos automatiškai**. Šiuo pranešimu TKA Skrydžių priežiūros skyrius pateikia informaciją orlaivių naudotojams, siekiantiems pasinaudoti išimtimis ir prasitęsti **įsakymo 1.1.3 punkte nurodytų mokymų ir tikrinimų (*angl. training and checking*) galiojimą.**

Šis pranešimas turi būti skaitomas kartu su EASAi pateikta notifikacijos formą Nr. 711/20/0180[[2]](#footnote-2) (toliau – išimtis).

**1. Išimties naudojimas**

Šia išimtimi gali naudotis orlaivių naudotojai (toliau – ON) sertifikuoti pagal Reglamento 965/2012 ORO dalį (toliau – Part-ORO) bei organizacijos pateikusios deklaracijas pagal Part-ORO.

**2. Išimties nuostatų taikymas**

Galiojimo pratęsimas taikomas mokymams ir tikrinimams pagal Reglamento (EU) Nr. 965/2012 III priedą nurodytiems žemiau:

(1) ON kvalifikacijos patikrinimo tikrinimai (angl. *Operator proficiency check* - OPC) pagal ORO.FC.230(b) ir ORO.FC.330;

(2) vertinimai skrydyje pagal ORO.FC.A.245(d), jei taikoma;

(3) ON mokymai apie avarinę ir saugos įrangą ir tikrinimaipagal ORO.FC.230(d);

(4) ON antžeminiai ir skrydžių mokymai pagal ORO.FC.230(f);

(5) ON salono įgulos kartotiniai mokymai ir tikrinimai pagal ORO.CC.140;

(6) ON maršrutinio skrydžio tikrinimai(angl. *Line check -* LC) pagal ORO.FC.230(c);

(7) ON pavojingų krovinių kartotiniai mokymai pagal ORO.GEN.110(j) ir, kai taikoma, SPA.DG.105(a);

(8) ON įgulos išteklių valdymo (CRM) kartotiniai mokymai pagal ORO.FC.230(e)(1) ir (e)(2);

(9) ON kartotiniai mokymai ir tikrinimai pagal ORO.FC.130.

Šis sąrašas taip pat apima visus taikomus Reglamento 965/2012 SPA dalies kartotinių mokymų ir tikrinimų elementus.

**3. ON veiksmai**

ON ketinantys naudotis išimties nuostatomis nurodytomis 2 punkte turi pateikti TKA šią informaciją:

(1) Oficialų prašymą raštu (el.paštu), nurodant:

- kurias išimties nuostatas ON ketina taikyti (nurodyti Reglamento 965/2012 punktą);

- įgulos narių, kuriems bus taikomos išimties nuostatos, duomenis (vardai, pavardės);

- mokymus / testavimus / tikrinimus, kuriems bus taikomos išimties nuostatos, galiojimo datas.

(2) Rizikos vertinimą dėl atitinkamų mokymų ir tikrinimų, kurie negali būti atlikti laiku, nurodant švelninančias priemones.

Rengdamas švelninančias priemones ON turi vadovautis nuostatomis, pateiktomis išimties skyriuje „Summary of Mitigating measures“, punktas „A) Safety“ .

ON turi užtikrinti, kad įgulos nariai, kuriems yra taikomos išimties nuostatos, išimties punkte A) (a) nurodytais atvejais (i) – (iii) praeina atitinkamus kvalifikacijos kėlimo mokymus (angl. *refresher training*). Siekiant įvertinti, jog yra palaikomas reikiamas žinių lygis orlaivio klasės ar tipo naudojimui, po mokymų turi būti atliekamas vertinimas ON nustatytu būdu ir priemonėmis. Vertinimas turi apimti orlaivių klasės ar tipo nestandartines ir avarines procedūras.

**4. Išimties patvirtinimas**

Gavusi ON išimties prašymą su 3 skyriuje nurodyta informacija, TKA priima sprendimą dėl leidimo ON naudoti išimties nuostatas ir informuoja ON apie sprendimą raštu.

Pagarbiai,

Skrydžių priežiūros skyrius

Andrejus Golubevas, tel. 8 620 14372, el.p.: andrejus.golubevas@tka.lt

1. 2020 m. kovo 25 d. Transporto kompetencijų agentūros direktorės įsakymas Nr. 2-68, <https://www.e-tar.lt/portal/lt/legalAct/1ab7bf106e9a11eabee4a336e7e6fdab> [↑](#footnote-ref-1)
2. OPS išimtis yra paskelbta TKA tinklapyje adresu <https://tka.lt/assets/uploads/sites/3/2020/03/EASA-Exemption-Article-711-25_03_2020-OPS.pdf> . OPS išimtis ir išimtys, suteiktos kitose srityse, yra prieinamos TKA tinklapio naujienų skiltyje pasirinkus: 2020-03-26 „BUS PRATĘSIAMAS TKA IŠDUOTŲ LICENCIJŲ, LEIDIMŲ IR PAŽYMĖJIMŲ GALIOJIMO LAIKAS“ [↑](#footnote-ref-2)